作者:李鹹用
標題:古意論交
內容:擇友如淘金，沙盡不得寶。結交如幹銀，產竭不成道。我生四十年，相識苦草草。多為勢利朋，少有歲寒操。通財能幾何，聞善寧相告。茫然同夜行，中路自不保。常恐管鮑情，參差忽終老。今來既見君，青天無片雲。語直瑟弦急，行高山桂芬。約我為交友，不覺心醺醺。見義必許死，臨危當指囷。無令後世士，重廣孝標文。